На основу члана 99. став 1), члана 109. став 3) и члана 119. став 1., а у вези са чланом 83. став 8. тачка 7) и став 9. Закона о основама система образовања и васпитања („Службени гласник РС“, бр. 88/2017, 27/2018 – др.закон, 10/2019, 6/2020, 129/2021 и 92/2023), а на основу Смерница за употребу мобилног телефона, електронског уређаја и другог средства у доуниверзитетском образовању које је донео Завод за вредновање квалитета образовања и васпитања, Школски одбор Основне школе „Јован Миодраговић” Београд, на седници одржаној 30.04.2024. године, донео је Правилник о употреби мобилних телефона и другх електронских уређаја у ОШ „ Јован Миодраговић“, дел. бр.668. На седницaма одржаним 11.06.2024. годиние и 13.01.2025. године, Школски одбор усвојио је Измене и допуне Правилника, дел. бр. 957/2 и дел. бр. 24 и Пречишћен текст Правилника гласи:

**П Р А В И Л Н И К**

**О УПОТРЕБИ МОБИЛНИХ ТЕЛЕФОНА И ДРУГИХ ЕЛЕКТРОНСКИХ УРЕЂАЈА У ОШ „ЈОВАН МИОДРАГОВИЋ”**

**I ОСНОВНЕ ОДРЕДБЕ**

**Члан 1.**

Овим правилником уређује се употреба мобилних телефона и других електронских уређаја (у даљем тексту: лични дигитални уређаји) од стране ученика, запослених, родитеља/законских заступника ученика, и трећих лица у школи и ван просторија школе.

**Члан 2.**

Поштовањем овог Правилника успоставља се контролисана употреба мобилних телефона и других личних дигиталних урееђаја у школи и ван просторија школе, обезбеђује се успешније одвијање образовно-васпитног рада школе, побољшавају се радна дисциплина и безбедност у школи и ван просторија школе и превентивно се делује на појаву дигиталног и осталих облика насиља.

**II УПОТРЕБА МОБИЛНИХ ТЕЛЕФОНА И ДРУГИХ ЕЛЕКТРОНСКИХ УРЕЂАЈА ОД СТРАНЕ УЧЕНИКА**

**Члан 3.**

Употреба мобилних телефона и других електронских уређаја током реализацује образовно-васпитних активности у школи, као и ван ње (екскурзије, настава у природи, излети, посете и изласци) строго је забрањена. Телефони и други електронски уређаји морају бити искључени за време боравка у школи и током реализације осталих облика образовно-васпитног рада и одложени у школским торбама ученика и не смеју се користити, без одобрења наставника.

Ученици имају обавезу да се придржавају правила о употреби мобилних телефона и других електронских уређаја током читавог школског дана у школи и ван ње.

**Члан 4.**

Ученик може да донесе мобилни телефон или други лични дигитални уређај у школу само ради доприноса сопственој безбедности на путу од куће до школе и из школе, за потребе наставног процеса, као и могућности контактирања родитеља/законских заступника ученика, ван школског времена и простора.

Ученик у школу доноси мобилни телефон или други лични дигитални уређај на сопствену одговорност и одговорност родитеља/законских заступника ученика. Ученик је одговоран за чување свог уређаја и његово правилно обезбеђивање. Школа није одговорна за мобилне телефоне и личне дигиталне уређаје ученика уколико се исти изгубе, позајме, оштете или буду украдени.

**Члан 5.**

Ученици могу користити мобилне телефоне или личне дигиталне уређаје током трајања образовно-васпитног процеса искључиво по одобрењу наставника, стручних сарадника, директора и помоћника директора школе. Изузетно, у хитним случајевима, на захтев ученика, а по одобрењу предметног наставника, ученику може бити дозвољено да употреби мобилни телефон или лични дигитални уређај за приватне потребе (да се јави родитељима/законским заступницима ученика).

Мобилни телефони и лични дигитални уређаји могу бити укључени и употребљавани само по налогу наставника у ситуацијама када јасно доприносе квалитету образовног искуства ученика и то искључиво на начин који има позитиван утицај на обрзовна постигнућа ученика.

Уколико ученик ради неодложних потреба или болести мора да напусти часове, на захтев одељењског старешине или предметног наставника, ученик ће укључити мобилни телефон и омогућити одељењском старешини или предметном наставнику да са његовог уређаја контактира родитеља/законаског заступника ученика, ради провере информација и добијања дозволе да ученик напусти школу.

Директор школе може дозволити употребу мобилних телефона и других личних дигиталних урећаја ученицима који за тим имају потребу и то: 1. из здравствених разлога, а на основу лекрске документације и писане молбе родитеља/законских заступника ученика; 2. ученицима којима је употреба мобилних телефона и других личних дигиталних урећаја део додатне образовне подршке, а на основу процене предметног наставника и писане молбе родитеља/законских заступника ученика.

**Члан 6.**

Мобилни телефони и други лични дигитални уређаји не смеју се користити тако да нарушавају образовно окружење или да крше друга права ученика, наставника и запослених у школи.

Сликање, снимање, пренос или објављивање фотографија, аудио или видео-записа себе, других ученика, наставника, наставног процеса (без дозволе наставника) у току трајања наставе, школских одмора, екскурзије, наставе у природи, посета и излазака строго је забрањено.

Строго је забрањено и коришћење друштвених мрежа путем мобилних телефона и других личних дигиталних уређаја ученика.

Слике, видео и аудио датотеке снимљене у школи не смеју се преносити нити објављивати у било ком тренутку без изричите дозволе наставника или друге одговорне особе у школи.

Мобилни телефони и други лични дигитални уређаји не смеју се користити у тоалетима, свлачионицама или било ком простору у школи који се сматра приватним.

Кршење наведених правила може довести до потпуног губитка могућности коришћења мобилних телефон или других личних дигиталних уређаја ученика у школи и ван ње.

**Члан 7.**

Уколико ученик користи мобилни телефон или други лични дигитални уређај без дозволе наставника, наставник ученика уписује у напомену у електронски дневник образовно-васпитног рада или у другу релевантну документацију. Уколико ученик учини овај прекршај обавезан је да на захтев одмах преда мобилни телефон или други лични дигитални уређај наставнику који исти пакује у коверту са учениковим именом, лепи и по завршетку часа односи у портирницу код обезбеђења школе или га задржава код себе до доласка родитеља/законских заступника. У изузетним случајевима одузети мобилни По уређај родитељи/законски заступници ученика могу да да дођу у поподневну смену, након завршетка наставе.телефон одлаже се код директора и помоћника директора школe.

Одузимање мобилног телефона и личног дигиталног уређаја евидентира се у електронском дневнику образовно-васпитног рада и третира се као лакша повреда обавеза ученика учињена са отежавајућим околностима

Ученик мора да испуни захтев било ког запосленог у школи да се уздржи од употребе мобилног телефона или другог личног дигиталног уређаја. Уколико ученик не испуни захтев, мобилни телефон или други лични дигитални уређај му се одузима и поступа се на начин педвиђен ставом 1. овог члана.

**Члан 8.**

Не придржавање правила употребе мобилних телефона и личних дигиталних уређаја од стране ученика прописаних овим Правилником, санкционише се у складу са Законом о основама система образовања и васпитања и Правилником о дисциплинској и материјалној одговорности ученика, односно родитеља ученика у Основној школи «Јован Миодраговић»

У случају теже повреде обавеза од стране ученика коришћењем мобилног телефона, односно другог личног дигиталног уређаја супротно одредбама Закона о основама система образовања и васпитања (употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оцењивања), поступак је исти као у члану 7. став 1. овог Правилника. Школа неће претраживати садржај личних дигиталних уређаја ученика већ ће поступање са неовлашћено начињеним садржајем од стране ученика препустити надлежном државном органу, а у зависности од конкретног случаја предузеће све што је неопходно да материјал не буде уништен до његове предаје на даље поступање.

**Члан 9.**

Све одредбе овог Правилника које се односе на употребу мобилног телефона и личног дигиталног уређаја у школи на часовима и одморима, у продуженом боравку, односе се и на школске активности ван школе (екскурзије, настава у природи, излети, посете и изласци).

Уколико се одузимање мобилног телефона или другог личног дигиталног уређаја деси током релаизације образовно-васпитног рада ван просторија школе наставник одузима ученику лични дигитални уређај, који пакује на начин који је најпримењивији у том тренутку, а по повратку у школу понавља поступак на начин предвиђен ставовима 1. и 2. члана 7. овог Правилника

**III УПОТРЕБА МОБИЛНИХ ТЕЛЕФОНА И ДРУГИХ ЕЛЕКТРОНСКИХ УРЕЂАЈА ОД СТРАНЕ НАСТАВНИКА / ЗАПОСЛЕНИХ**

**Члан 10.**

Наставници имају могућност да за време трајања часа, у сврху одржавања наставе и циљу лакше презентације материјала планираног за обраду одговарајуће наставне јединице, користе мобилни телефон или други дигитални уређај.

У друге сврхе, коришћење мобилног телефона или других електронских уређаја на часу није дозвољено.

У току трајања часа мобилни телефони наставника морају бити искључени и не могу се користити за личне потребе. У случајевима хитности и непредвиђених околности наставник може употребити лични мобилни телефон.

Наставник не сме дозволити ученику да користи мобилни телефон или лични дигитални уређај на часу супротно од члана 5. став 1. и 2.

**Члан 11.**

Одељењски старешина има обавезу да на почетку сваке школске године упозна ученике и њихови родитеље/законске заступнике са одредбама овог Правилника.

**Члан 12.**

Сви запослени у школи су дужни:

1. да се придржавају Правила понашања у школи и других општих аката школе.
2. да за време образовно-васпитног рада поштују одредбе овог Правилника о употреби мобилног телефона и других електронских уређаја у школи и ван ње.

**IV УПОТРЕБА МОБИЛНИХ ТЕЛЕФОНА И ДРУГИХ ЕЛЕКТРОНСКИХ УРЕЂАЈА ОД СТРАНЕ РОДИТЕЉА/ЗАКОНСКИХ ЗАСТУПНИКА УЧЕНИКА И ТРЕЋИХ ЛИЦА**

**Члан 13.**

Родитељи/законски заступници и трећа лица обавезни су да поштују Правила понашања у школи и друга општих акта школе.

Строго је забеањено фотографисање или снимање ученика, наставника, других запослених, родитеља/законских заступника ученика и трећих лица у школи, испред школе или у дворишту школе без њихове изричите дозволе.

У контактима са наставницима, одељењским старешинама, стручним сарадницима, директором и помоћником директора школе, родитељи/законски заступник ученика могу употребити мобилни телефон само по одобрењу наставника, одељењских старешина, стручних сарадника, директора и помоћника директора школе.

Родитељ/законски заступник дужан је да, на почетку сваке школске године, потпише изјаву којом се изјашњава да је одредбе важећег Правилника прочитао и да му је јасна његова примена.

**Члан 14.**

Родитељи/законски заступници ученика имају и следеће обавезе:

* да на позив органа школе, одељенског старешине, стручног сарадника или наставника дођу у школу у случају када је ученику одузет мобилни телефон или други лични дигитални уређају;
* да редовно долазе на родитељске састанке и да се интересују за учење и владање свог детета;
* да сарађују са одељенским старешином и предметним наставницима у вези са забраном употребе и коришћења мобилних телефона и других електронских уређаја;
* да на родитељским састанцима, седницама и скуповима које организује школа угасе или утишају свој мобилни телефон;
* да обавезно обавесте одељенског старешину о промени броја мобилног телефона;
* да пружају подршку школи у остваривању васпитног рада.

**Члан 15.**

Према родитељима/законским заступницима ученика и трећим лицима који чине повреде правила понашања школе и повреде забрана, примењиваће се мере које су утврђене законом.

**V ЗАВРШНЕ ОДРЕДБЕ**

**Члан 16.**

Правилник ће се, по потреби, ревидирати како би одражавао промене у технологији, образовној пракси и искуства из саме школе.

**Члан 17.**

Овај Правилник ступа на снагу осмог дана од дана објављивања на огласној табли у зборници школе.

Овај Правилник је заведен под деловодним бројем: 668 од 30.04.2024. године и објављен је на огласној табли школе дана 08.05.2024.године.

Измене и допуне Правилника су заведене под деловодним бројем: 957/2 од 11.06.2024. године и објављене су на огласној табли школе дана 12.06.2024.године.

Измене и допуне Правилника су заведене под деловодним бројем: 24 од 13.01.2025. године и објављене су на огласној табли школе дана 14.01.2025.године.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Марко Богојевић